全城矚目的香港國際七人欖球賽將於本周五舉行,紐西蘭欖球隊All Blacks訪港出席比賽。今日,All Blacks球員現身黃竹坑,帶領本地藝人柯煒林Will、張蔓姿Gigi、歸綽嶢Nancy參與欖球訓練營,向柯煒林、張蔓姿及歸綽嶢等嘉賓親自指導,分享掌握欖球的基本技巧。
Will表示中學體育課時亦曾試過玩欖球,不過只是很初級,今次接觸過後很大興趣想再玩,他表示:「好興奮,我每逢對於刺激嘅運動都好有興趣,Ice Hockey都有繼續打,依家呢個Rugby又打,所以係好玩嘅。」問到會否衝撞時不夠其他球員大隻,Will就笑言會做Gym練大隻。
參演台片明年上映
Will養的雪橇愛犬Reef早前跑入維園後不知所終,他在社交網呼籲網民幫手尋狗,幸好在三小時後成功尋回愛犬,他表示現在放狗會小心一點,Will說:「嗰次係我自己疏忽,唔記得幫佢戴GPS,不嬲都有,現在有戴番GPS,現在很安全,好開心,喺屋企等緊我。」Will十分感謝熱心市民協助尋狗,尤其是維園的保安人員,有位保安姐姐更不捨得放Reef離開。Will每日會放狗三次,平時亦會帶愛犬到香港大球場附近散步,對於七人欖球賽將於大球場舉行,他亦希望可以入場感受氣氛:「到時我都想有冇機會睇,因為最近工作仲安排緊,因為我上次看Rugby 7都係大學嘅時候,跟一班朋友入場睇得好興奮,因為氣氛非常好,然後又飲咗酒,好期待今次有機會再去睇到。」Will最近工作比較忙,目前放了不少劇本,正傾談及揀選合適作品演出,包括電影和劇集,加上4月份有不同工作, 還要花時間去照顧狗仔,所以最近過得相當充實。Will去年分別拍攝了三套電影及三部劇集,而去年底參演的台灣電影《大濛》應該會在明年暑假上映,該片拍檔分別有被封為金馬怪物新人的方郁婷及型格女歌手9m88,他稱:「方郁婷係《美國女孩》其中一位主角,非常之有才華,認識佢嗰時17歲,有時會覺得自己演技差啲,然後認識到9m88,因為有聽開佢嘅歌,都好開心,仲帶咗佢哋去台灣溜冰。」